**ראש השנה הטובה תשע"ט**

**הראשון בספטמבר 2018**

**מכתב מסבתא פלורה וסבא גדעון**

**לנכדות האהובות שלנו אביגיל ודר העולות לכיתה א'**

**שלום כיתה א'.**

**דר** את מסיימת את גן אגרון ועולה לכיתה א'2 בבית הספר אגרון בירושלים ותפגשי את המחנכת **תמר**.

**אביגיל** את מסיימת את גן חיטים ועולה לכיתה א'2 בבית הספר בן צבי בהרצליה ותפגשי את המורה **רותם.**

**סבא וסבתא** נזכרים איך לראשונה פגשו **באנשים שקראו לעצמם מורים**, פגשו לוח וגיר . מחברות וספרים, ותיק חדש לחיים.

הרבה התרגשות ,

הרבה חדש,

לומדים אותיות ומספרים ובעיקר, לומדים על עצמינו לומדים להרכיב את הסיפור שלנו ובדרך , רוכשים חברות וחברים חדשים.

**אביגיל ודר** כעת הגיע תורכן

מחר יום חדש והתחלה חדשה,

תלמדו על חברות , תלמדו על העולם בו אתן גדלות

שתוביל אתכן לסיפור חדש של ילדות ובגרות וחיים ומשפחה.

ותהיו האחיות הגדולות לאלה ואיתני ותמיד תהיו עבורם **הגדולות.**

**כיום סבא וסבתא** יודעים

שללמוד זה דבר טוב

ללמוד זה לא רק מהמורים

מכל אחד ובכל זמן אפשר ללמוד

ואז תדעו שפשוט כיף לדעת ולהיות תלמידות חכמות וחרוצות,

ולדעת,

על איך נוצרים דברים

איך נולדים רעיונות

איך כותבים סיפורים

ולבסוף תדעו את תולדות האדם

 את תולדות **דר**

את תולדות **אביגיל**

ואם משהו לא ברור , תשאלו את מי שתרצו

כי לומדים מכולם.

אתן מתחילות שנה חדשה שלפתחה דר חוגגת את יום ההולדת בפתח חג ראש השנה חג של התחדשות ומתיקות

ואביגיל תחגוג עוד כמה חודשים את יום ההולדת בחג החנוכה חג שכולו אורים וניסים.

אוהבים ומאחלים שנה של למידה והנאה

בחיים אפשר ללמוד כדי ליהנות וליהנות כדי ללמוד

ויום אחד תגלו שללמוד זה ליהנות.

אוהבים סבא וסבתא

אתן החיים שלנו...